Diari Oficial de la Generalitat Valenciana


Sumari del DOGV 9423, del 08-09-2022 (2022/8048)

Extracte de l'Ordre 3/2022, de 25 d'agost, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes a entitats locals per a programes de joventut i es convoquen les corresponents a 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9423

Data del DOGV
:   08-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8048


Data del document
:   25-08-2022

Organisme emissor
:   Institut Valencià de la Joventut

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de l'Ordre 3/2022, de 25 d'agost, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes a entitats locals per a programes de joventut i es convoquen les corresponents a 2022. [2022/8048]  
BDNS (identif.): 646232.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/646232)  
Extracte de l'Ordre de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes a entitats locals per a programes de joventut i es convoquen les corresponents a 2022  
De conformitat amb el que es preveu en els articles 18.2 i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
http://www.pap.minhap.gob.es/bdnstrans  
  
Primer. Entitats beneficiàries  
Podran ser beneficiàries d'aquestes ajudes les entitats locals d'àmbit inferior a la província.  
  
Segon. Objecte de les ajudes  
1. La present ordre estableix les bases reguladores per a la concessió de subvencions a entitats locals perquè desenvolupen activitats del programa de joventut en el marc del Pla Jove. En el cas de les entitats locals del grup 1, d'acord amb en l'apartat 2 de la Base 7, la prèvia aprovació del Pla Jove no serà requisit per a la concessió de la subvenció.  
  
2. Les subvencions seran concedides d'acord amb el procediment de concurrència competitiva.  
3. Les activitats objecte de subvenció, dins d'aquests programes, seran les següents:  
a) Seran subvencionables les activitats dirigides a les persones amb la condició legal de joves, segons l'article 2 de la Llei 15/2017, de 10 de novembre, de la Generalitat, de polítiques integrals de joventut, i les despeses corrents (despeses de personal i de funcionament) que estiguen relacionats directament amb els programes d'activitats subvencionats i que es realitzen en el període comprés en aquesta convocatòria.  
b) No seran subvencionables aquelles activitats que:  
1. Impliquen, promoguen o justifiquen l'odi o la violència en qualsevol de les seues formes, o discriminen persones per raó de naixement, ètnia, sexe, gènere, religió, opinió, condició o situació personal, econòmica o social, o que atempten contra els drets fonamentals de la persona o la seua dignitat.  
2. Tinguen finalitat lucrativa.  
3. Fomenten o puguen incitar, directament o indirectament, a l'ús de drogues, alcohol, tabac, o que incomplisquen qualsevol tipus de legislació  
4. Aquesta subvenció es regirà per aquestes bases, i també per la Llei 1/2015, de 6 febrer, de la Generalitat, d'hisenda pública, del sector públic instrumental i de subvencions; i pels preceptes declarats bàsics de la Llei 38/2003, de 17 de novembre, general de subvencions, i les seues disposicions de desenvolupament.  
  
Tercer. Import  
L'import de la línia de subvenció és d'1.093.751,22 euros, de conformitat amb el que es preveu per la Llei de Pressupostos de la Generalitat Valenciana de 2022.  
  
Quart. Termini de presentació de sol·licituds  
El termini de presentació de sol·licituds serà d'un mes, des de l'endemà de la publicació d'aquesta convocatòria en el Diari Oficial de la Generalitat Valenciana i finalitzarà el 20 de setembre de 2022.  
  
Cinqué. Altres dades  
1. Les entitats beneficiàries hauran de sol·licitar la subvenció en el document Sol·licitud general de subvencions. Aquest document, degudament emplenat i signat, haurà de tramitar-se amb certificat, utilitzant els mitjans electrònics facilitats pels servidors d'informació de la Generalitat, de conformitat amb el que es preveu el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana.  
(https://www.gva.es/va/inicio/procedimientos'id\_proc=22439).  
2. Només podrà presentar-se una sol·licitud per entitat. En cas de presentar-se més, únicament es considerarà vàlida l'última que haja tingut entrada en la seu electrònica de la Generalitat.  
3 Amb caràcter previ al pagament de la subvenció, l'entitat beneficiària haurà de trobar-se al corrent en l'obligació de rendiment dels seus comptes anuals davant la Sindicatura de Comptes, la qual cosa serà acreditat mitjançant certificació emesa a aquest efecte per la citada entitat, segons el que es disposa en l'Acord de 21 de maig de 2015, del Consell de la Sindicatura de Comptes.  
4. I així mateix, haurà d'estar al corrent en el compliment d'obligacions tributàries i enfront de la Seguretat Social i aportar declaració responsable de no ser deutor per resolució de procediment de reintegrament de subvencions.  
5. La valoració de les sol·licituds es realitzarà conforme als criteris establits en la base 7 d'aquesta resolució.  
6. El pagament de les ajudes es realitzarà prèvia presentació de la justificació prevista en la base 16.  
  
València, 25 d'agost de 2022.- La vicepresidenta i consellera d'Igualtat i Polítiques Inclusives: Aitana Mas Mas.